C 81/116
FI
Euroopan unionin virallinen lehti
18.2.2022
Torstai 24. kesäkuuta 2021 LAINSÄÄDÄNTÖPÄÄTÖSLAUSELMAN LIITE
Komission lausumat LULUCF-sektorin nielu ja vuoden 2030 tavoite EU:n maankäyttö-, maankäytön muutos- ja metsätaloussektori (LULUCF-sektori) sekä tuottaa kasvihuonekaasuja että sitoo hiilidioksidia maaperään ja biomassaan.
Maan hiilinielujen eli luonnonympäristön (kuten puiden) hiilidioksidin sitomiskyvyn palauttaminen ja kasvattaminen on ilmastotavoitteillemme erittäin tärkeää.
Nieluja on lisättävä, jotta EU voi saavuttaa ilmastoneutraaliuden vuoteen 2050 mennessä.
Nykyisen suuntauksen kääntäminen edellyttää merkittäviä toimia lyhyellä aikavälillä.
Komission tiedonannossa ”EU:n ilmastotavoite vuodelle 2030 entistä korkeammalle – Panostetaan ilmastoneutraaliin tulevaisuuteen ihmisten hyväksi” arvioidaan, että on sekä tarpeen että mahdollista kääntää nykyinen suuntaus ja lisätä hiilinieluja yli 300 miljoonaan hiilidioksidiekvivalenttitonniin vuoteen 2030 mennessä.
Komission tarkoituksena on tehdä ehdotuksia LULUCF-asetuksen tarkistamiseksi tämän tavoitteen mukaisesti.
Muutoksenhaku- ja vireillepano-oikeus EU ja sen jäsenvaltiot ovat 25. kesäkuuta 1998 tiedon saannista, yleisön osallistumisoikeudesta päätöksentekoon sekä muutoksenhaku- ja vireillepano-oikeudesta ympäristöasioissa tehdyn Yhdistyneiden Kansakuntien Euroopan talous­ komission yleissopimuksen, jäljempänä ”Århusin yleissopimus”, osapuolia.
Täyttäessään asetuksen (EU) 2018/1999 mukaisia velvoitteitaan, jotka koskevat yleisön osallistumista kansallisten energiaja ilmastosuunnitelmien laatimiseen ja pitkän aikavälin strategioita koskeviin kuulemisiin, jäsenvaltioiden olisi varmistettava, että yleisölle, jota asia koskee, annetaan mahdollisuus saattaa asia tuomioistuimen käsiteltäväksi, jos tällaisia velvoitteita ei noudateta.
Tämän on oltava sopusoinnussa muutoksenhaku- ja vireillepano-oikeutta ympäristöasioissa koskevan Euroopan unionin tuomioistuimen oikeuskäytännön kanssa ja tässä yhteydessä on noudatettava täysimääräisesti velvoitteita, joihin jäsenvaltiot ovat sitoutuneet Århusin yleissopimuksen (1) osapuolina.
(1)
Ks. myös tiedonanto ”Muutoksenhaku- ja vireillepano-oikeuden edistäminen ympäristöasioissa EU:ssa ja sen jäsenvaltioissa” (COM(2020)0643).